मुख्यमंत्री योगी आदित्यनाथ ने कहा कि भगवान श्रीराम की एक दर्शनीय मूर्ति स्थापित हो उसकी तैयारी चल रही है। बताया कि एक दो जगह हमने देखी भी है। अयोध्या की पहचान मर्यादा पुरुषोत्तम श्रीराम से है। पूजनीय मूर्ति मंदिर में होगी लेकिन दर्शनीय मूर्ति जो यहां की पहचान बन सके, हम वो सारी व्यवस्थाएं करेंगे। ताकि आस्था का भी सम्मान हो सके और अयोध्या की पहचान भी बन सके। इसको अंतिम स्वरूप देने की दिशा में कार्य कर रहे हैं। अलग-अलग आर्किटेक्ट के द्वारा अलग-अलग डिजाइन भी सुझाई गई है। मुख्यमंत्री ने रामघाट के पास रेलवे पुल के नीचे जमीन का निरीक्षण भी किया।